Kitöltési útmutató az igénylőlaphoz
Az értelemszerűen kitöltendő adatokra nem térünk ki, azokat a pontokat emeljük ki, amelyekre az elmúlt időszakban érkeztek kérdések.

I. Kutatási projekt információk

· Projektazonosító: a KRTK-BCE kapcsolattartója tölti ki.

II. Kutató(k) személyére vonatkozó információk

· Hallgatók esetén a Projektvezető az első számú kutató, BCE-s munkavállalónak kell lennie. A projektvezető:
· Hivatalos, corvinusos e-mail címet adjon meg.
· Nem kell feltétlenül kapcsolattartónak jelölnie magát.
· Nem kell kérnie az adatokhoz való hozzáférést, választhatja a „Nem” opciót, s indoklásnak írja be pl. „Csak mentorálja a projektet”.
· Jelölje a BCE-vel fennálló munkaviszonyát.
· BCE-s munkaviszony esetén jelölje, hogy határozott/határozatlan.

· Kutatói adatokhoz kerülnek be a BCE hallgató(k). Minden hallgató adatát önállóan fel kell tüntetni, az alábbiakra figyeljenek:
· Hivatalos corvinusos email címet adjanak meg.
· Lehetnek kapcsolattartók.
· Jelöljék a BCE-vel fennálló jogviszonyt.

III.1 - Tudományos célra, kutatás szakmai tartalmára vonatkozó információk

· Kutatás témaköre: egy-két szóban is megválaszolható.

III.2. Tudományos célra vonatkozó információk

· Választható állományok: kérjük, időtartománnyal együtt tüntesse fel, mely állományokhoz kíván hozzáférni, így:
· OKM Kompetencia (2023-2024)
· KIFIR (2023-2024)
· Admin2 (2003-2011)
· GEO (2003-2015)
· TSTAR (2000-2024)
· KIR-STAT (2001-2024)
· Admin3 (2003-2017)
· NAV SZJA (2019-2024)
· Publikálás módja, pl., szakdolgozat, TDK, disszertáció, konferencia-előadás, szakcikk stb.
· Publikálás ideje pl. konkrét dátumot adjon meg, pl. 2027. március 31.
· Kutatási naptár: a BCE-KRTK szerződés jelenleg 2027.08.31-ig érvényes, ennél későbbi dátumot ne írjanak be. Pontos kezdő- és záródátumot tüntessenek fel, pl.: Adatgyűjtés: 2026. szept. 1.; Szakdolgozat leadása: 2027. április 15.
· Csak a Projektvezető írhatja alá az igénybejelentőt.
Az igénybejelentőből két változatra van szükség:
· word-formátum (aláírás nélkül)
· aláírt, szkennelt formátum (pdf).

A kész igénybejelentőt a KRTK_adathozzaferes@uni-corvinus.hu – címre küldjék.

Kitöltési útmutató a titoktartási nyilatkozatokhoz

· Hallgatók a 4. sz., munkavállalók a 3. sz. mellékletet töltik ki. Szükséges adatok:
· személyes adatok.
· 11/a-f pont, a választott adatbázistól függően, csak a nyilatkozatot aláíró nevét kell beírni, mint szerző
· a projekt számát ebben a részben: „KRTK által biztosított …………… számú adathozzáférés” a KRTK-BCE-s kapcsolattartó írja rá.
· aláírás
A Titoktartási nyilatkozatot aláírt, szkennelt formátumban kell beküldeni a KRTK_adathozzaferes@uni-corvinus.hu – címre.

